
Comisia pentru buget,

finanţe şi bănci

Bucureşti,   25.11.2003

Nr. 294

AVIZ

asupra propunerii legislative privind modificarea art.19 (1) lit.(a) din Legea nr.519/2002 prin care s-a aprobat OUG nr.102/1999, modificată şi completată cu OUG nr.40/2000 pentru protecţia specială şi în încadrarea în muncă a persoanelor cu handicap
Cu adresa nr. 185 din 29.05.2003, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind modificarea art.19 (1) lit.(a) din Legea nr.519/2002 prin care s-a aprobat OUG nr.102/1999, modificată şi completată cu OUG nr.40/2000 pentru protecţia specială şi în încadrarea în muncă a persoanelor cu handicap.

In urma examinării, în şedinţa din data de 25.11.2003, Comisia, cu unanimitate de voturi, a hotărât respingerea din următoarele considerente:

Adoptarea acestei iniţiative legislative ar implica menţinerea unui tratament discriminatoriu între persoanele cu handicap şi anume între persoanele cu handicap vizual şi celelalte categorii de persoane cu handicap.

Din punct de vedere al tehnicii legislative, semnalăm faptul că Ordonanţa de urgenţă a Guvernului nr. 40/2000 pentru modificarea şi completarea Ordonanţei de urgenţă a Guvernului nr. 102/1999 privind protecţia specială şi încadrarea în muncă a persoanelor cu handicap nu mai este în vigoare, fiind respinsă prin Legea nr. 518/2002, publicată în Monitorul Oficial al României, Partea I, nr. 555 din 29 iulie 2002.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu

